Ljubovnici/7
Sedmi prizor
ANKA i PROŽDOR
ANKA: Gdje si, zločestarijo jedan, jes ura da te ištem? Hodi, hodi, čeka te gospođa sa štapom u ruci. 
PROŽDOR: E, para da sam lastovica, da ću letjet. 
ANKA: Lastovica, lastovica! Pod kaštjelom s dječinom na bake igrat! 
PROŽDOR: Lažeš, con reverenzia parlando. A gdje je to pod kaštjelom? Jeda ono gdje se 
ti uzaš sastat s Intrigalom? 
ANKA: Obješenjače, i to ti ide od ruke rijet jednoj časnoj djevojčici? S kojijem Intrigalom? 
PROŽDOR: Prosti, Ane moja, falio sam. Nije Intrigalo, nego Mucalo, koji se lijepo dobabio na pleće pečeno i na bokaru. 
ANKA: Ako te uhitim, znaš, galiote sramotni, činit ću te prikobacit s nogami uzgor! 
PROŽDOR: To bi bilo na vlašku, zato ti sam rekao od Mucala ono što znaš. 
ANKA: Hodi, hodi u kuću, adžustat ću te i ja i gospodarica! 
PROŽDOR: Orsů, hodmo na pate. Nemoj rijet gospođi da sam igrao na bake, a ja neću rijet od tebe ničesa. 
ANKA: I još imaš oči govorit? A što možeš rijet od mene? Hodi, hodi, bit će ti i pati i bati od bote! 
PROŽDOR: A jeda te nijesam ovdje našao gdje razgovaraš s Intrigalom? Nemoj da te intriga ali destriga nazbilj! Prosti mi ovi put, moja lijepa Ane, moja dušice, moja dzoro, moja gerice poprigana, moj makaruliću u maslu varen, moja kobasice zlatna i srebrna! Prosti mi, per vita tua! 
ANKA: Hodi veće, praštam ti. Drugi put se čuvaj! 
PROŽDOR: Neka je meni. Hvala ti.

Референце 

Ljubovnici